[{"text_idx": "#000008", "text": "\u00ab An turc\u2019h, pe ba bro Rostren vije la\u0302ret \u00ab pisse-toutou \u00bb ivez, ha se zo \u00ab pissenlit \u00bb.Pa zo turc\u2019h b\u2019ar jardin, n\u2019eo ket gwall komod d\u2019en em zibaras deus outo. Kar pa chom un tamm, memes un tamm bihan deus ar wrizienn, eo adpartiet pemzektez war-lerc\u2019h. Pa vez tennet un tamm diouzh ar wrizienn, memes tra eo adpartiet gant ar peurrest.A-hend-all se zo ur blantenn gaer, kar moaien zo debrin\u0303 ar gwriziou\u0300, zo moaien d\u2019ober \u00ab tisane \u00bb gante.Bon\u0303, se zo evit ar re neuint kudennou\u0300 yec\u2019hed marteze, met a-hend-all an deliou\u0300 zo moaien da zebrin\u0303 anezhe kriz en salad. Hag ar re-se zo c\u2019hwerv met mat-tre evit ar yec\u2019hed. En nevezamzer eo poent naetaat ar c\u2019horf.A-hend-all ar boutonou\u0300 fleur zo moaien d\u2019ober evel kaprez. Da lakaat anezhe e-barzh gwinegr. Implij anezhe war-lerc\u2019h ivez evel kaprez.A-hend-all ar fleur da vat, zo moaien d\u2019ober kon\u0303fitur gant deiliou\u0300, gant deliou\u0300 fleur. Met ur bern fleur zo ezhomm, hag ur bern sukr, hag evidon blij ket re din abalamour zo re a sukr.A-hend-all eo mat-tre evit ar gwenan ivez, kar gwelet e vez ur bern gwenan o tont war ar fleur turc\u2019h pad nevezamzer. Marteze eo unan deus ar fleur kentan\u0303 diouzh ar bloaz ha dont a ra ar gwenan warne. Hag ar mel a teu war-lerc\u2019h an turc\u2019h hag a zo mel sklaer, mel kachimant gwenn.A-hend-all zo un dra all zo moaien d\u2019ober ivez gant lost ar fleur, zo moaien d\u2019ober ur c\u2019hwitell. Sell aze, ur bern traou\u0300 zo moaien d\u2019ober gant an turc\u2019h ! \u00bb"}]